ขอสอบถามค่ะเนื่องจากเมื่อวันอังคารไปถอนฟันและหลังจากถอนฟันก็เริ่มมีไข้ปวดหัวพะอืดพะอมหนาวสั่นตอนแรกทันตแพทย์แจ้งว่าอาจจะเสี่ยงติดเชื้อและได้ยาปฏิชีวนะมาแต่เมื่อคืนอาการหนักขึ้นคืออาเจียนไป2ครั้งเวียนหัวอี๋กลิ่นอาหารทุกอย่างพอตอนเช้าวันนี้มีอาการเพิ่มคือเวลาหายใจจะปวดช่วงซี่โครงขวาและช่วงหลังฝั่งซ้ายและทันตแพทย์แจ้งว่าอาจจะไม่เกี่ยวกับการถอนฟันเลยอยากสอบถามว่าอาการประมาณนี้คืออาการอะไรคะ
สวัสดีค่ะ อาการมีไข้ อาเจียน ปวดศีรษะนั้น อาจจะเกิดมาจาก ภาวะอาหารเป็นพิษ กระเพาะอาหารหรือลำไส้อักเสบ หรืออาจเกิดจาก อิทธิพลของฮอร์โมนที่สร้างจากรกในหญิงตั้งครรภ์ การมีความดันในสมองสูงมักเกิดเมื่อมีเลือดออกในสมอง เป็นต้นซึ่งไม่น่าจะเกี่ยวข้องโดยตรงกับการไปทำฟัน หรือถ้าเกี่ยวหมายถึงมีการติดเชื้อนั้น ก็มักจะต้องมีอาการตรงบริเวณที่ทำฟันมาชัดเจนมาก คือปวด บวม แดง ร้อนเยอะด้วย ไม่น่าจะไปออกทางการอาเจียน หรือปวดศีรษะในเบื้องต้น พยายามดื่มน้ำเปล่าสะอาดมากๆ รับประทานอาหารอ่อนๆที่ย่อยได้ง่าย กินอาหารให้ตรงเวลา รับประทานยาแก้คลื่นไส้ หรือยาลดไข้ได้ ถ้าอาเจียนเยอะ ควรจิบน้ำเกลือแร่ร่วมด้วย แต่ถ้าเริ่มอาเจียนเยอะมาก ไข้สูง ควรไปพบแพทย์เพื่อตรวจเพิ่มเติม เพราะอาจเป็นการติดเชื้อในทางเดินอาหารได้